**Candidații declarați admiși pe locurile finanțate de la bugetul de stat**

În scopul dobândirii calității de student al Universității Valahia din Târgoviște**, Facultatea de Științe și Arte**, **candidații declarați admiși** trebuie să se prezinte în perioada 18 septembrie-21 septembrie 2024 (miercuri - vineri: orele 9.00-17.00, sâmbătă: orele 9,00-12,00), Campus, Corp A, etaj 1, sala 111 (Aleea Sinaia, nr. 13) pentru a încheia **contractul de studii** și a depune următoarele documente pe suport de hârtie:

***1. Fișa de înscriere*** generată de platforma online (semnată de candidat);

***2. Diploma de bacalaureat în original***;

***3. Foaia matricolă*** cuprinzând mediile obținute pe parcursul anilor de liceu (în original\* și fotocopie);

***4. Certificatul de naștere*** (în original\* și fotocopie);

***5. Actul de identitate*** (în original și fotocopie);

**6. *Adeverința medicală tip*** (în original);

**7. *Trei fotografii*** tip buletin de identitate;

***8. Chitanța reprezentând achitarea taxei de înscriere.***

**Documente suplimentare** (dacă este cazul):

 ***Certificatul de căsătorie*** – (în original\* și fotocopie) sau documentul care atestă schimbarea numelui;

 ***Actele doveditoare ale situației particulare a candidatului ce au fost atașate la înscrierea online*** (certificate, adeverințe, atestate, recomandări – în original\* și fotocopie);

Notă:

\* Documentele în original (cu excepția diplomei de bacalaureat) se restituie după certificarea copiei de către membrii comisiei.

Pentru toți candidații admiși, indiferent de regimul de finanțare a studiilor, este necesară **plata unei taxe de înmatriculare** în cuantum de **200 lei**.

**ATENȚIE! În cazul nerespectării intervalului menționat (**18 septembrie-21 septembrie 2024, miercuri - vineri: orele 9.00-17.00, sâmbătă: orele 9,00-12,00)**, candidații pierd locul dobândit în urma concursului de admitere.**